CELEX: 62013TN0447
Language: et
Date: 2013-08-22 00:00:00
Title: Kohtuasi T-447/13 P: Luigi Marcuccio 22. augustil 2013 esitatud apellatsioonkaebus Avaliku Teenistuse Kohtu 18. juuni 2013 . aasta otsuse peale kohtuasjas F-143/11: Marcuccio versus komisjon

5.10.2013   
            
            
               ET
            
            
               Euroopa Liidu Teataja
            
            
               C 291/5
            
         Luigi Marcuccio 22. augustil 2013 esitatud apellatsioonkaebus Avaliku Teenistuse Kohtu 18. juuni 2013. aasta otsuse peale kohtuasjas F-143/11: Marcuccio versus komisjon
   (Kohtuasi T-447/13 P)
   2013/C 291/06
   Kohtumenetluse keel: itaalia
   
      Pooled
   
   
      Apellatsioonkaebuse esitaja: Luigi Marcuccio (Tricase, Itaalia) (esindaja: advokaat G. Cipressa)
   
      Teine menetluspool: Euroopa Komisjon
   
      Nõuded
   
   Apellatsioonkaebuse esitaja palub Üldkohtul:
   
               —
            
            
               tühistada vaidlustatud määrus täies ulatuses ja eranditeta;
            
         
               —
            
            
               saata kohtuasi tagasi Avaliku Teenistuse Kohtule uueks arutamiseks.
            
         
      Väited ja peamised argumendid
   
   Käesolev apellatsioonkaebus on esitatud Avaliku Teenistuse Kohtu 18. juuni 2013. aasta määruse peale, millega tunnistati ilmselgelt vastuvõetamatuks hagi, milles paluti tühistada Euroopa Komisjoni otsus jätta rahuldamata hageja 16. augusti 2013. aasta taotlus ning nõuti 3 316,31 eurose summa tasumist, mis moodustas osa kohtukuludest, mis oli kantud seoses Avaliku Teenistuse Kohtu 15. veebruari 2011. aasta otsusega kohtuasjas F-81/09: Marcuccio vs. komisjon.
   Kaebaja esitab oma nõuete põhjenduseks järgmised väited:
   
               1.
            
            
               Vaidlustatud määruse põhjenduse täielik puudumine, muu hulgas faktide moonutamise tõttu.
            
         
               2.
            
            
               Järgmisi sätteid on tõlgendatud ja kohaldatud ekslikult, valesti ja ebamõistlikult:
               
                           —
                        
                        
                           Euroopa Liidu personalieeskirja artikli 90 alusel esitatud taotluse ese;
                        
                     
                           —
                        
                        
                           personalieeskirja artikkel 91 ning asjassepuutuva kohtupraktika põhjendamatu ja ebaloogiline eiramine;
                        
                     
                           —
                        
                        
                           Euroopa Liidu institutsiooni kohustuse „võtta Euroopa Liidu kohtu otsuse täitmiseks meetmed” mõiste.
                        
                     
         
               3.
            
            
               Kaebaja poolt käesolevas asjas esitatud taotluse suhtes selgituste ja põhjenduse andmata jätmine ning otsuse tegemata jätmine.
            
         
               4.
            
            
               Avaliku Teenistuse Kohtu kodukorra artikli 14 valesti tõlgendamine ja kohaldamine, millest tuleneb muu hulgas Euroopa Liidu põhiõiguste harta artiklis 47 ette nähtud põhimõtte õigus asja arutamisele seaduse alusel moodustatud kohtus ilmselge rikkumine.